OpenLLM-France/wikimedia huggingface dataset:
# Sent Pèr de Sèrra

Sempessèrra (en francès Sempesserre) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 411 | 355 | 303 | 296 | 303 | 311 | 298 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean Alias | |
| 2008- | Robert Baldassare | |

## Referències

* ↑ «Toponímia occitana». Arxivat de l'original el 2009-12-26. [Consulta: 16 agost 2010].
* ↑ Mapa del Gers amb els municipis en gascó
# Normativa energètica internacional

La normativa energètica internacional és el marc normatiu que s'ha acordat entre la majoria de països del món per regular l'ús de l'energia a escala internacional. El règim més estretament relacionat amb la potenciació de l'ús dels agrocombustibles és el Protocol de Kyoto. En un context de gran preocupació pel canvi climàtic i per l'efecte dels gasos amb efecte d'hivernacle sobre els patrons de temperatura del planeta, l'aparició dels agrocombustibles es veu com una via d'aconseguir millores pel que fa a les emissions de gasos amb efecte d'hivernacle i arribar als objectius adquirits en el marc de Kyoto.

## Referències

* ↑ Bros Sabrià, Carla. «Els agrocombustibles a Catalunya. Proposta d'avaluació d'escenaris de futur». Universitat Autònoma de Barcelona, 04-09-2008. [Consulta: 21 desembre 2016].
# Jordi Albareda i Bach

Jordi Albareda i Bach (Sant Just Desvern, Barcelonès, 1925) és un pianista i professor de cant català.
Es formà musicalment i cursà estudis de piano al Conservatori Municipal de Música de Barcelona. Posteriorment, amplià els seus estudis amb diversos mestres, entre els quals destaca la pianista i pedagoga Monique Deschaussé. Albareda destacà per la seva excel·lència com a pianista acompanyant per als cantants, però també per la seva gran musicalitat, memòria i considerable agilitat, sumades a un profund i extens coneixement del repertori vocal. El seu interès per la veu humana el portà a fer estudis de cant a Suïssa. Ha estat catedràtic de cant del Conservatori Professional de Música de Badalona. Entre els seus deixebles cal destacar a músics de la talla de Montserrat Alavedra, Montserrat Figueras, Josep Benet i Company i Xavier Torra.

## Referències

* 1 2 Llauradó i Almonacid, Josep «Jordi Albareda i Bach». Gran Enciclopèdia de la Música. Barcelonaː Grup Enciclopèdia Catalana [Consulta: 21 març 2020].
# Talaies d'Alcalà

Les Talaies d'Alcalà o la serra de les Talaies és una alineació muntanyosa prelitoral situada al nord del País Valencià, a la comarca del Baix Maestrat.
S'estén pels termes municipals d'Alcalà de Xivert (d'on rep el nom), Santa Magdalena de Polpís, Cervera del Maestrat, La Salzadella i Les Coves de Vinromà.

## Geografia i geologia

Geogràficament, aquesta cadena muntanyosa pertany al Sistema Ibèric, però presenta una orientació catalànide (NE-SO), paral·lela a la Serra d'Irta que segueix la línia de costa.
Geològicament, el conjunt format per les Talaies d'Alcalà - fossa de Santa Magdalena de Polpís/Alcalà de Xivert - Serra d'Irta és molt similar al conjunt format per la serra de Godall - fossa (o foia) d'Ulldecona/Freginals - Serra del Montsià situat més al nord. Aquests conjunts formen la transició entre el Sistema Mediterrani Català i el Sistema Ibèric. Són muntanyes de tipus calcari amb molts avencs i coves.

## Descripció

Les muntanyes que componen aquesta serralada són en general de perfil suau i arrodonit amb vegetació baixa i mediterrània. Generalment el vessant est, que rep la brisa marina, té més vegetació. Les majors altures es troben a la zona de la Talaia Grossa, 635 metres.
La serra de les Talaies d'Alcalà s'estén en paral·lel a la costa per diversos termes municipals del Baix Maestrat i la Plana Alta: Alcalà de Xivert (poble que li dona nom), Santa Magdalena de Polpís, Cervera del Maestrat, La Salzadella i Les Coves de Vinromà. La part nord-oest de les Talaies limita amb la Serra de la Vall d'Àngel i el sistema al qual pertanyen les Talaies continua en direcció sud-oest amb la Serra d'en Galceran. Geogràficament, separa la plana de Sant Mateu (Baix Maestrat) i la vall de les Coves (Plana Alta) de la vall d'Alcalà de Xivert (Baix Maestrat), entre la rambla de Cervera i la de les Coves.
Aquestes muntanyes varen ser l'escenari d'activitats militars a finals del segle xix, durant la tercera guerra carlina (1872-76), i també el 1938 durant la guerra civil espanyola, quan varen tenir lloc batalles molt violentes entre els dos bàndols damunt de la serra de les Talaies.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Gepec.org Serra del Montsià». Arxivat de l'original el 2011-07-26. [Consulta: 3 novembre 2009].
* ↑ Coves
* ↑ «Talaies d'Alcalà». Gran Enciclopèdia Catalana. Barcelona: Grup Enciclopèdia Catalana.
* ↑ Diari de Bautista Cucala (castellà)
* ↑ Abril del 38 (III part) Arxivat 2011-07-21 a Wayback Machine. (castellà)
* ↑ ABC, 26 de Juny de 1938
# Decisió executiva

Decisió executiva (títol original: Executive Decision) és un thriller estatunidenc dirigit i co-muntat per Stuart Baird, estrenat l'any 1996. Ha estat doblada al català.

## Argument

Jaffa, líder d'una de les organitzacions extremistes més perilloses al món, és detingut durant el matrimoni de la seva filla. El seu adjunt, Nadji Hassan, exigeix el seu alliberament a canvi dels passatgers d'un Boeing 747 (vol 343 d'Oceanic Airlines) que ha agafat com a ostatges. L'avió transporta igualment un lot de gas tòxic que amenaça d'escampar sobre Washington. El Coronel Austin Travis i el seu equip proposen llavors d'abordar el vol 343 mitjançant un avió furtiu experimental i d'introduir-hi un comando d'elit encarregat de neutralitzar els terroristes.

## Repartiment

* Kurt Russell: Doctor David Grant U.S. Army Intelligence
* Steven Seagal: Coronel Austin Travis
* David Suchet: Nadji Hassan
* Oliver Platt: Denis Cahill
* Joe Morton: Sergent 'Cappy' Matheny
* Halle Berry: Jean
* John Leguizamo: Rat
* B. D. Wong: Sergent Louie
* Andreas Katsulas: El Sayed Jaffa, el cap de l'organització extremista
* Nicholas Pryor: el secretari d'Estat Jack Douglas
* Whip Hubley: Baker
* Yvonne Zima: la noia
* Jon Huertas: terrorista Sammy
* Ray Baker: el capità del 747

## Rebuda

* Premis Blockbuster Entertainment 1997 :
** Millor actor per Kurt Russell
** Millor actriu per Halle Berry
* Premis NCLR Bravo 1996: Millor actor per John Leguizamo
* Premis Razzie 1997: Pitjor segon paper masculí per Steven Seagal
* Crítica
** "Uns terroristes segresten un avió. Si a més s'afegeix que són àrabs... ja estem: la de tots els dies. Atropellada, frenètica, però gens, zero, ni una trista sorpresa"
** "Dolenta"

## Referències

* ↑ «Decisió executiva». esadir.cat.
* ↑ Rice, Evan S. The Wayfarer's Handbook: A Field Guide for the Independent Traveler (en anglès). Hachette UK, 2017. ISBN 0316271357.
* ↑ «Executive Decision». The New York Times.
* ↑ Martínez, Luis «Decisión crítica». El País.
* ↑ Morales, Fernando «Decisión crítica». El País.
# L'Agraulet

L'Agraulet deu Gèrs (en francès Lagraulet-du-Gers) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 575 | 545 | 410 | 427 | 395 | 381 | 358 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Nicolas Meliet | |

## Referències

* ↑ Toponímia occitana Arxivat 2009-12-26 a Wayback Machine. prefereix L'Agraulet
* ↑ «Mapa del Gers amb els municipis en gascó». Arxivat de l'original el 2020-10-24. [Consulta: 17 agost 2010].
# Montguilhèm

Montguilhèm (en francès Monguilhem) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 345 | 298 | 329 | 266 | 256 | 302 | 298 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean Ducéré | |

## Referències

* ↑ «Toponímia occitana». Arxivat de l'original el 2009-12-26. [Consulta: 18 agost 2010].
* ↑ Mapa del Gers amb els municipis en gascó
# Arnad

Arnad (arpità Arnà) és un municipi italià, situat a la regió de Vall d'Aosta. L'any 2007 tenia 1.299 habitants. Limita amb els municipis de Bard, Challand-Saint-Victor, Donnas, Hône, Issime, Issogne, Perloz, Pontboset i Verrès.

## Administració

Llista d'alcaldes :
| Període | Identitat | Partit |
| 2005- | Pierre Bonel | Unió Valldostana |
# Ariaramnes (noble)

Ariaramnes fou un noble persa de la cort de Xerxes I de Pèrsia.
Suposadament quan el rei estava observant la batalla de Salamina, Ariaramnes que "era un amic dels jònics" estava al seu costat i l'encoratjava en contra dels fenicis que havien acusat als jònics de covardia i traïció. Difícilment es pot identificar amb el general Ariaramnes (donat que el nom d'aquest, si existia, no seria pas Ariaramnes) i no correspon a cap noble aquemènida conegut. L'esmenta Heròdot que en cas de ser un príncep aquemènida ho hauria assenyalat.
# Nogaròu

Nogaròu o Nogarò (en francès i oficialment: Nogaro) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.859 | 2.140 | 2.113 | 2.013 | 2.008 | 1.881 | 1.969 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean-Pierre Pujol | PS |
| 2008- | Christian Peyret | PS |

## Agermanaments

* Uharte

## Referències

* ↑ «Toponímia occitana». Arxivat de l'original el 2009-12-26. [Consulta: 18 agost 2010].
* ↑ Mapa del Gers amb els municipis en gascó

## Enllaços externs

* Oficina de Turisme
* Comunitat de Municipis del Baix Armanyac
# Armand Traoré

Armand Traoré (París, 8 d'octubre de 1989) és un futbolista francès d'ascendència senegalesa que actualment juga de lateral esquerre o volant esquerre al Queens Park Rangers Football Club.
Ha jugat amb les seleccions franceses Sub-19 i Sub-21, però ha optat per jugar amb la selecció absoluta del Senegal, país del qual són originaris els seus pares.

## Enllaços externs

* Dades estadístiques sobre Armand Traoré a soccerbase.com (anglès)
* Perfil a Arsenal.comArxivat 2009-08-28 a Wayback Machine. (anglès)
# Arne Tiselius

Arne Wilhelm Kaurin Tiselius (Estocolm, Suècia 1902 - Uppsala 1971) fou un bioquímic suec guardonat amb el Premi Nobel de Química l'any 1948.

## Biografia

Va néixer el 10 d'agost de 1902 a la ciutat d'Estocolm. Després de la mort del seu pare es va traslladar al costat de la seva família a Göteborg on va ingressar a l'escola, i després de la seva graduació al "Realgymnasium" l'any 1921 va estudiar química a la Universitat d'Uppsala. Posteriorment va esdevenir assistent d'investigació al laboratori de Theodor Svedberg l'any 1925 i va doctorar-se el 1930 sobre el mètode de la fase mòbil en el seu estudi de electroforesi aplicada a proteïnes per al que va utilitzar un aparell conegut com a tub de Tiselius. A partir d'aquell any inicià la seva tasca docent a la Universitat d'Uppsala, d'on fou nomenat catedràtic de química el 1938 i director de l'Institut de Bioquímica l'any 1946
Tiselius morí el 29 d'octubre de 1971 a la ciutat d'Uppsala.

## Recerca científica

Inicià la seva recerca al voltant dels processos de difusió i adsorció, que continuà durant la visita d'un any al laboratori de Hugh Stott Taylor a la Universiat de Princeton amb l'ajuda d'una beca de la fundació Rockefeller, on aconseguir desenvolupar el plasma sanguini sintètic. Al seu retorn a Uppsala va reprendre el seu interès en les proteïnes, i s'interesà en l'ús de mètodes físics als problemes bioquímics, la qual cosa el va conduir a desenvolupar un mètode millorat d'anàlisi electroforètic que va anar millorant els anys posteriors.
L'any 1948 fou guardonat amb el Premi Nobel de Química pels seus treballs sobre la naturalesa del plasma sanguini.
Tiselius va prendre part activa en la reorganització de la investigació científica a Suècia en els anys posteriors a la Segona Guerra Mundial, i va ser president de la Unió Internacional de Química Pura i Aplicada entre 1951 i 1955 i vicepresident de la Fundació Nobel l'any 1947 i posteriorment president d'aquesta l'any 1960.

## Reconeixements

En honor seu s'anomenà el cràter Tiselius sobre la superfície de la Lluna.

## Enllaços externs

* «Arne Tiselius» (en anglès). The Nobel Prize. The Nobel Foundation.
# Sengrièda

Sengrièda (en francès Saint-Griède) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 140 | 133 | 114 | 119 | 118 | 128 | 134 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Anne-Marie Saint-Pé | |

## Referències

* ↑ «Toponímia occitana». Arxivat de l'original el 2009-12-26. [Consulta: 18 agost 2010].
* ↑ Mapa del Gers amb els municipis en gascó
# Arnold Hugh Martin Jones

Arnold Hugh Martin Jones (9 de març de 1904 − 9 d'abril de 1970) -conegut com a AHM Jones- va ser un important historiador britànic del segle xx, especialitzat en l'antiguitat clàssica i, en particular, en l'Imperi Romà.

## Biografia

La seva obra més coneguda,The Later Roman Empire, 284-602(1964), és considerada la història narrativa definitiva de l'Imperi Romà tardà i de començaments de l'Imperi Romà d'Orient, començant amb el govern de l'emperador Dioclecià i acabant amb l'emperador romà d'Orient Maurici. Una de les crítiques modernes més habituals a la seva obra és que es basa essencialment en fonts primàries de caràcter literari i epigràfic, metodologia basada en la formació historiogràfica del mateix autor. D'altra banda, els estudis arqueològics estaven encara gairebé inèdits en l'època en què va escriure l'autor, la qual cosa limitava la quantitat de proves en què podia basar els seus estudis.
Va publicar el seu primer llibre, The Cities of the Eastern Roman Provinces, el 1937. El 1946, va esdevenir el cap del departament d'Història Antiga de l'University College de Londres. El 1951 es va traslladar a la Universitat de Cambridge, on va ocupar el mateix càrrec.

## Obres

* The Cities of the Eastern Roman Provinces (1937)
* The Herods of Judaea (1938)
* The Greek City from Alexander to Justinian (1940)
* Ancient Economic History (1948)
* Constantine and the Conversion of Europe (1948)
* Athenian Democracy (1957)
* Studies in Roman Government and Law (1960)
* The Later Roman Empire, 284–602: A Social, Economic and Administrative Survey (1964)
* Sparta (1967)
* The Decline of the Ancient World (1968)
* Augustus (1970)
* The Prosopography of the Later Roman Empire, amb John Robert Martindale i John Morris (1971)
# Aromanesos a Sèrbia

A Sèrbia, els aromanesos reben el nom de tsintsars (serbi: Цинцари) o, més genèricament, valacs (serbi: Власи, vlasi).
Existeixen unes quinze mil persones que parlen aromanès. Una societat aromanesa està establerta a Belgrad. També hi ha uns centenars d'aromanesos a Montenegro i a Kosovo, però la majoria viu a Belgrad o a la província autònoma de Voivodina, on es confonen amb la minoria romanesa; segons l'organització Moviment Romanès i Valac de Sèrbia, la minoria aromanesa i romanesa a Voivodina és de 40.000 persones més unes altres 200.000 a la regió entre el riu Morava i el Timok; aquests darrers reben el nom de valacs del Timok, mentre que els de la regió del Banat de la Voivodina i la Tribàlia occidental són coneguts a vegades com a xopes. Els aromanesos foren reconeguts com a minoria a Kosovo i han estat també reconeguts com a minoria molt recentment pel govern de Sèrbia (vers 2006) i tenen dret a utilitzar els seus noms aromanesos i algunes altres petites coses de caràcter cultural. La seva associació està subvencionada pel govern i organitza reunions i conferències i publica llibres; a la televisió i la ràdio hi ha alguns programes en aromanès.
El 1863 es va planejar la creació d'un estat aromanès al sud del Danubi, que abraçaria el nord-est de Bulgària i l'est de Sèrbia dins una Federació Balcànica, i sota patrocini de Romania. El teòric estat fou batejat Tribàlia, que era el nom de la regió sota els otomans i que els tsintsars havien acceptat. En aquell moment eren considerats aromanesos i no romanesos, però amb el temps la proximitat geogràfica de Romania i l'existència de comunitats realment romaneses els ha fet perdre en part aquest caràcter i avui dia se'ls confon amb els romanesos. Per molts, el seu dialecte avui és el dacoromanès, per bé que la gent són d'origen aromanès i no romanès.

## Enllaços externs

* Aromanesos tsintsars a Bulgària Arxivat 2004-12-17 a Wayback Machine.
* Bloc sobre la bandera
* Encyclopedia of the Stateless Nations: A-C per James Minahan
# Dimetilsulfoniopropionat

El dimetilsulfoniopropionat (freqüentment abreujat com DMSP), és un compost organosulfurat amb la fórmula química (CH₃)₂S$^+$CH₂CH₂COO$^−$. Aquest metabolit zwitteriònic es troba en el fitoplàncton marí, algues de mar i algunes espècies de plantes vasculars terrestres i aquàtiques. Actua com un osmòlit i també s'han identificat en ell altres papers fisiològics i mediambientals.

## Biosíntesi

En les plantes superiors el DMSP es biosintetitza a partir de la S-metilmetionina. Dos intermedis en aquesta conversió són el dimetilsulfonipropilamina i el dimetilsulfonipropionaldehid.

## Degradació

El DMSP es degrada per part dels microbis marins per a formar productes sulfurosos volàtils, cadascun amb diferents efectes sobre el medi ambient. El principal producte de la degradació és el metanetiol (CH₃SH), el qual és assimilat pels bacteris dins les proteïnes de sofre.
Respecte al canvi climàtic global, el DMS es creu que hi té un paper peñ fet de disminuir la quantitat de radiació solar que arriba a la superfície de la Terra.

## Referències

* ↑ DeBose, Jennifer L.; Sean C. Lema, Gabrielle A. Nevitt «Dimethylsulfoniopropionate as a foraging cue for reef fishes» (abstract). Science, 319, 5868, 07-03-2008, pàg. 1356. DOI: 10.1126/science.1151109. PMID: 18323445 [Consulta: 21 març 2008].Vila-Costa, Maria; Rafel Simo, Hyakubun Harada, Josep M. Gasol, Doris Slezak, Ronald P. Kiene «Dimethylsulfoniopropionate uptake by marine phytoplankton» (abstract). Science, 314, 5799, 27-10-2006, pàg. 652–654. DOI: 10.1126/science.1131043. PMID: 17068265 [Consulta: 21 març 2008].
* ↑ Scott D. McNeil, Michael L. Nuccio, and Andrew D. Hanson "Betaines and Related Osmoprotectants. Targets for Metabolic Engineering of Stress Resistance" Plant Physiology, August 1999, Vol. 120, pp. 945–949. doi:10.1104/pp.120.4.945

## Enllaços externs

* DMS and Climate Arxivat 2015-02-14 a Wayback Machine.
# Bell Rock

Bell Rock és una atracció turística popular a Oak Creek, Arizona, cap al sud de Sedona al comtat Yavapai. És una àrea d'importància espiritual a New Agers. És a l'oest de Courthouse Butte.
Geològicament, Bell Rock és una mola, composta de roca sedimentària horitzontalment encastada de la formació permiana.

## Referències

* ↑ Weir, G.W., Ulrich, G.E. and Nealey, L.D., 1989, Geologic map of the Sedona 30' X 60' quadrangle, Yavapai and Coconino Counties, Arizona: U.S. Geological Survey, Miscellaneous Investigations Series Map I-1896, scale 1:100000.
# El preu de la veritat

El preu de la veritat (títol original: Shattered Glass) és una pel·lícula estatunidenca de Billy Ray estrenada el 2003. Ha estat doblada al català

## Argument

La història real de Stephen Glass. Aquest periodista estatunidenc de 25 anys, que va contribuir a l'èxit de les revistes Rolling Stone i The New Republic de 1995 a 1998, va ser notícia, quan es va descobrir que 27 articles, dels 41 que havia escrit, estaven basats en fets que no havien tingut lloc i que les seves fonts havien estat majoritàriament inventades.

## Repartiment

* Hayden Christensen: Stephen Glass
* Peter Sarsgaard: Charles Lane (Chuck), el segon redactor en cap de TNR
* Chloë Sevigny: Caitlin Avey
* Hank Azaria: Michael Kelly
* Melanie Lynskey: Amy Brand
* Steve Zahn: Adam Penenberg
* Rosario Dawson: Andy Fox
* Ted Kotcheff: Marty Peretz
* Owen Rotharmel: Ian Restil
* Bill Rowat: germa de Stephen Glass/George Sims
* Mark Blum: Lewis Estridge
* Simone-Élise Girard: Catarina Bannier
* Chad Donella: David Bach
* Jamie Elman: Aaron Bluth

## Crítica

* "Un astut i sorprenentment captivador drama no només sobre l'ètica del periodisme en una revista, sinó també, i de forma més general, sobre la subtil política i la dinàmica psicològica de la cultura en les oficines d'avui dia."
* "El film mai aprofundeix prou en les pressions sobre Glass de la seva pròpia família, dels seus companys i de si mateix, per aconseguir una profunditat psicològica. Però com a mirada a l'interior del periodisme, és dinamita."

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > El preu de la veritat». [Consulta: 15 octubre 2018].
* 1 2 Scott, A. O. «Shattered Glass». The New York Times.
* ↑ Travers, Peter «Shattered Glass». Rolling Stone.
# Manhàs

Manhàs (en francès Magnas) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 77 | 71 | 57 | 40 | 61 | 48 | 63 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Philippe de Galard | |

## Referències

* ↑ «Toponímia occitana». Arxivat de l'original el 2009-12-26. [Consulta: 19 agost 2010].
* ↑ Mapa del Gers amb els municipis en gascó
# President de Fiji

Aquesta és la llista dels presidents de Fiji des de 1987 fins a l'actualitat.
| Nom | Començament del mandat | Fi del mandat | Notes |
| Sitiveni Rabuka | 7 d'octubre de 1987 | 6 de desembre de 1987 | govern militar interí |
| Ratu Sir Penaia Ganilau | 5 de desembre de 1987 | 15 de desembre de 1993 | primer president constitucional |
| Ratu Sir Kamisese Mara | 16 de desembre de 1993 | 20 de maig de 2000 | va abandonar el poder després de cop militar comandat per George Speight |
| Frank Bainimarama | 29 de maig de 2000 | 13 de juliol de 2000 | govern militar interí |
| Ratu Josefa Iloilovatu | 13 de juliol de 2000 | 5 de desembre de 2006 | va abandonar el poder després de cop militar comandat per Bainimarama |
| Frank Bainimarama | 5 de desembre de 2006 | 4 de gener de 2007 | es va proclamar president |
| Ratu Josefa Iloilovatu | 4 de gener de 2007 | 30 de juliol de 2009 | Bainirama abandona el poder |
| Ratu Epeli Nailatikau | 30 de juliol de 2009 | actualitat |

## Vegeu també

* Primer ministre de Fiji
# Drvenik Veli

Drvenik Veli és una illa i municipi de Croàcia, al comtat de Split-Dalmàcia. Es troba a la part croata de la mar Adriàtica, a l'arxipèlag dàlmata central, al nord-oest de Šolta. Té una superfície de 12,07 km² i el pic més alt de l'illa fa 178 m. L'única població de l'illa, també anomenada Drvenik Veli, té una població de 168 habitants (segons el cens del 2001). L'illa fou habitada per primer cop al segle xv, i a monuments croats del segle xiii ja es menciona l'illa amb el nom de Gerona o Giruan. L'activitat econòmica principal es redueix a la pesca i al turisme.

## Referències

* ↑ http://peljar.cvs.hr/show_place_info.php?id=213
* ↑ http://www.dzs.hr/Hrv_Eng/ljetopis/2005/00-sadrzaj.pdf Arxivat 2012-02-04 a Wayback Machine.